b'\n_START_ARTICLE_\nNew girl\n_START_SECTION_\nTrama\n_START_PARAGRAPH_\nLa s\xc3\xa8rie comen\xc3\xa7a amb la Jessica \xc2\xabJess\xc2\xbb Day (interpretada per Zooey Deschanel), una dona peculiar i alegre de gaireb\xc3\xa9 trenta anys que fa classes en una escola prim\xc3\xa0ria local de Los Angeles. La Jess comen\xc3\xa7a a buscar un nou lloc per viure despr\xc3\xa9s de descobrir que el seu nuvi de tota la vida l\'est\xc3\xa0 enganyant, i s\'avaba mudant a un pis amb tres nois de la seva edat: el Nick, un barman deprimit per la seva recent ruptura; l\'Schmidt, un noi de car\xc3\xa0cter xulesc que es creu un sex-symbol; i el Coach, un entrenador personal. Tot i que tenen series dubtes sobre acceptar a una dona al seu apartament, tots tres acaben acceptant, sobretot gr\xc3\xa0cies a la insist\xc3\xa8ncia de l\'Schmidt, despr\xc3\xa9s de saber que la millor amiga de la Jess, la Cece, \xc3\xa9s una model. Molt poc despr\xc3\xa9s del trasllat de la Jess, el Coach se\'n va, i \xc3\xa9s substitu\xc3\xaft pel Winston, un ex jugador professional de b\xc3\xa0squet que ja havia viscut a l\'apartament amb el Nick i l\'Schmidt.\n_START_SECTION_\nProducci\xc3\xb3\n_START_PARAGRAPH_\nLa s\xc3\xa8rie va ser creada, produ\xc3\xafda i escrita per Elizabeth Meriwether per Chermin Entertainment i Fox Television Studios._NEWLINE_En el seu desenvolupament, la s\xc3\xa8rie va ser titulada provisionalment Chicks and Dicks, t\xc3\xadtol que es va utilitzar temporalment a causa de la seva descripci\xc3\xb3 de la hist\xc3\xb2ria en aquell punt. A mesura que el gui\xc3\xb3 es va anar desenvolupant, la trama es va orientar m\xc3\xa9s socialment, i no tant sobre els esfor\xc3\xa7os sexuals dels companys d\'habitaci\xc3\xb3, per la qual cosa el t\xc3\xadtol va ser canviat a \xe2\x80\x9cNew Girl\xe2\x80\x9d._NEWLINE_La s\xc3\xa8rie es va estrenar el dimarts 20 de setembre de 2011 a Fox, i tamb\xc3\xa9 es transmet a Channel 4 en el Regne Unit, Citytv a Canad\xc3\xa0 i a FOUR a Nova Zelanda._NEWLINE_A Zooey Deschanel li van preguntar una vegada si el personatge va ser escrit per a ella en concret, al que ella va respondre que no ho era, sin\xc3\xb3 que "hauria d\'haver estat". Deschanel ha dit que li encanta treballar amb l\'equip i que Jess \xc3\xa9s sens dubte el personatge que li agradaria interpretar per sempre._NEWLINE_Damon Wayans, Jr. va prendre el paper de "Coach" esperant que la seva s\xc3\xa8rie anterior, la com\xc3\xa8dia d\'ABC Happy Endings, fos cancel\xc2\xb7lada. Quan aquesta s\xc3\xa8rie va ser renovada per a una segona temporada, Wayans va deixar New Girl i va ser reempla\xc3\xa7at per Morris. D\'acord amb "The Hollywood Reporter", Meriwether va dir que al voltant del 80 per cent del pilot hauria hagut de ser regravat amb la finalitat d\'eliminar a Wayans de l\'episodi, ja que ell estava en un dels papers principals de la s\xc3\xa8rie. Per tant, Meriwether, 20th Century Fox i l\'estudi van decidir mantenir als personatges i la trama de l\'episodi com estaven, amb Morris unint-se a la s\xc3\xa8rie en el segon episodi.\n_START_SECTION_\nRecepci\xc3\xb3\n_START_PARAGRAPH_\nAl juny de 2011, New Girl va ser un dels vuit guardonats en la categoria "nova s\xc3\xa8rie m\xc3\xa9s emocionant" als 1st Critics\' Choice Television Awards, votat per periodistes que havien vist als pilots. Un comentari agregat a la p\xc3\xa0gina web Metacritic li va donar una puntuaci\xc3\xb3 de 66/100 sobre la base de "cr\xc3\xadtiques generalment favorables". BuddyTV va classificar New Girl  en el n\xc3\xbamero 5 en la llista dels millors nous programes de televisi\xc3\xb3 de 2011._NEWLINE_L\'episodi pilot va atreure 10,28 milions d\'espectadors, un 4,8 Adults de 18-49. Aquest va ser el debut de major audi\xc3\xa8ncia per a un programa de Fox amb gui\xc3\xb3 des de The Bernie Mac Xou, el 2001._NEWLINE_La s\xc3\xa8rie ha estat nominada per a diversos premis, incloent el Globus d\'Or a la Millor S\xc3\xa8rie de Com\xc3\xa8dia i Millor Actriu Principal en una S\xc3\xa8rie de Com\xc3\xa8dia per Zooey Deschanel, aix\xc3\xad com dos premis Critics Choice, Millor S\xc3\xa8rie de Com\xc3\xa8dia i Millor Actriu de Com\xc3\xa8dia per Deschanel. La s\xc3\xa8rie tamb\xc3\xa9 va rebre 5 nominacions als Premis Darwin 2012. Aix\xc3\xb2 va incloure Millor S\xc3\xa8rie de Com\xc3\xa8dia, Millor Nova S\xc3\xa8rie de TV, Millor Actor (per Jake Johnson), Millor Actor/Actriu en una Nova S\xc3\xa8rie de TV (per Zooey Deschanel) i Millor Gui\xc3\xb3, guanyant els dos \xc3\xbaltims.\n_START_SECTION_\nOnline\n_START_PARAGRAPH_\nL\'episodi pilot va ser llan\xc3\xa7at a serveis en l\xc3\xadnia com Hulu Plus, TiVo, i iTunes abans de l\'estrena el 20 de setembre en FOX.'